**Ministru kabineta noteikumu projekta „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks  (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” (turpmāk – noteikumu projekts)paredzaktualizēt radiofrekvenču spektra plānojumu radiosakaru dienestiem un iedalījumu radiosakaru sistēmām, atbilstoši Eiropas Komisijas lēmumiem. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Elektronisko sakaru likuma 49. panta pirmā daļa un 50. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulējumu, kādā šobrīd noteikts radiofrekvenču joslu sadalījums radiosakaru veidiem un iedalījums radiosakaru sistēmām, nosaka Ministru kabineta 2009. gada 6. oktobra noteikumi Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)” (turpmāk – Nacionālais radiofrekvenču plāns).  Noteikumu projektā tiek pārskatīta **1427–1517 MHz frekvenču josla, kuras harmonizēšanas nosacījumi tika pārņemti N**acionālajā radiofrekvenču plānā un apstiprināti Ministru kabineta 2018. gada 18. decembra sēdē (prot. Nr. 60 46. §) Ministru kabineta noteikumos Nr. 817„Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)””, tādējādi īstenojot **Komisijas 2018. gada 26. aprīļa Īstenošanas lēmumu (ES) 2018/661, ar ko Īstenošanas lēmumu (ES) 2015/750 par 1452–1492 MHz frekvenču joslas harmonizāciju tādu zemes sistēmu vajadzībām, kas Savienībā spēj nodrošināt elektronisko sakaru pakalpojumus, groza, to attiecinot arī uz harmonizēto 1427–1452 MHz un 1492–1517 MHz frekvenču joslu (turpmāk – Lēmums 2018/661). Lēmums 2018/661 p**aredz, ka 1427–1517 MHz frekvenču josla visā Savienībā tiek izmantota tikai lejuplīnijas bezvadu platjoslas elektronisko sakaru pakalpojumiem.  Pēc konsultācijām un diskusijas Ziemeļatlantijas līguma organizācijas *(NATO* *- North Altantic Treaty Organization)* civilmilitārajā frekvenču grupas sanāksmē, kā arī ievērojot civilo un militāro lietotāju intereses, spektra daļas 1427–1432 MHz un 1492–1517MHz tiek iedalītas aizsardzības sistēmām (AS). Zemes radiosakaru sistēmām, kas spēj nodrošināt elektronisko sakaru pakalpojumus Eiropas Savienībā, tiek iedalīta frekvenču josla 1432–1492 MHz.  Atbilstoši tiek izmainīta Radiosaskarne RS LM.1500 un veiktas izmaiņas Ministru kabineta 2010. gada 16. februāra noteikumos Nr. 143 „Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”.  Noteikumu projekts pārņem šādus Eiropas Komisijas lēmumus:  1. **Komisijas** 2018. gada 11. oktobra **Īstenošanas lēmums** (ES) 2018/1538 par radiofrekvenču spektra harmonizēšanu izmantošanai maza darbības attāluma ierīcēm 874-876 un 915-921 MHz frekvenču joslās (turpmāk – Lēmums 2018/1538).  Maza darbības attāluma ierīces (*SRD*) parasti ir plaša patēriņa tirgus preces un/vai pārnēsājami izstrādājumi, kurus var vienkārši paņemt līdzi un izmantot ārvalstīs, un radiofrekvenču spektra piekļuves nosacījumu atšķirības var kavēt tādu ierīču brīvu apriti. Pasta un telesakaru administrāciju konference (*CEPT* – *The European Conference of Postal and Telecommunications Administrations*) iesniegusi secinājumus par iespēju tehniski harmonizētā veidā izmantot 870–876 MHz un 915–921 MHz frekvenču joslu, lai būtu iespējams ieviest radioidentifikācijas (*RFID)* risinājumus, kā arī jaunas maza darbības attāluma ierīces, paverot iespējas jauniem mašīnas–mašīnas sakaru un lietu interneta (*IoT)* lietojumiem. Šie mašīnas–mašīnas sakaru un *IoT* lietojumi balstās uz tīklā savienotām maza darbības attāluma ierīcēm, ko vada tīkla piekļuves punkti, kuri datu tīklā būdami fiksēta tīkla piekļuves punkti, citām maza darbības attāluma ierīcēm tajā kalpo par punktu savienojumam ar pakalpojumu platformām ārpus minētā tīkla, pārsūtot datus, kas iegūti no to vadītajiem galamezgliem. Spektra harmonizēšanā ņemtas vērā arī iespējas 863–868 MHz joslā, kas jau ir harmonizēta maza darbības attāluma ierīcēm Nacionālā radiofrekvenču plāna 3. pielikumā. Lēmuma 2018/1538 pārņemšanai tiek veikti papildinājumi Nacionālā radiofrekvenču plāna 1. pielikumā un 3. pielikumā.  2. **Komisijas** 2019. gada 24. janvāra **Īstenošanas lēmums** (ES) 2019/235 (turpmāk – Lēmums 2019/235) par Lēmuma 2008/411/EK (turpmāk – Lēmums 2008/411/EK) grozīšanu attiecībā uz atjauninājumiem 3400–3800MHz frekvenču joslā piemērojamos attiecīgajos tehniskajos nosacījumos.  Nākamās paaudzes (5G) zemes sistēmu sākotnējā komerciālā izvēršana gaidāma no 2020. gada. Komisijas paziņojumā “5G Eiropai. Rīcības plāns” ir konstatēta vajadzība rīkoties ES līmenī, identificēt un harmonizēt spektru 5G vajadzībām. Konstatēts, ka 3400–3800 MHz frekvenču joslai ir primārs statuss un 5G izmantošana ES būtu jāsāk tieši šajā joslā. Ņemot vērā Eiropas Elektronisko sakaru kodeksa 54. pantu, dalībvalstīm būtu jācenšas nodrošināt 3400–3800 MHz frekvenču joslas defragmentāciju tā, lai sniegtu iespēju piekļūt lieliem blakusesoša spektra blokiem. Lieli blakusesoša spektra bloki, vēlams 80–100 MHz platumā, izmantojot, piemēram, aktīvās antenas sistēmas (AAS), veicinātu tādu 5G bezvadu platjoslas pakalpojumu efektīvu izvēršanu, kam ir liela caurlaidspēja, augsts uzticamības līmenis un zems latentums. Lēmuma 2019/235 pārņemšanai Nacionālais radiofrekvenču plāns tiek papildināts ar tehniskajiem nosacījumiem, kas izriet no Lēmuma 2019/235 pielikuma.  3. Eiropas Komisijas 2016. gada 28. aprīļa Īstenošanas Lēmums (ES) 2016/687 par 694–790 MHz frekvenču joslas harmonizāciju tādu zemes sistēmu vajadzībām, kas Savienībā spēj sniegt bezvadu platjoslas elektronisko sakaru pakalpojumus, un elastīgai nacionālai izmantošanai (turpmāk – Lēmums 2016/687).  Saskaņā ar Nacionālo radiofrekvenču plānu 694 - 790 MHz frekvenču josla (turpmāk – 700 MHz josla) ir daļa no zemes ciparu televīzijas apraides vajadzībām paredzētā radiofrekvenču spektra (470–790 MHz) diapazona, kas tiek lietota bezmaksas un par maksu pieejamo televīzijas programmu izplatīšanai, kā arī televīzijas kanālu neaizņemtās vietās - bezvadu PMSE (*Programme making and special events* – programmu gatavošanas un īpašo pasākumu ierīces: radiomikrofoni, auss monitori, pagaidu skaņas radiolīnijas), kuru darbība 700MHz joslas atbrīvošanas gadījumā ir jāpārtauc. Atbilstoši Lēmumā 2016/687 noteiktajam, dalībvalstis no atbrīvotā radiofrekvenču spektra resursa 703–733 MHz un 758–788 MHz radiofrekvenču spektra joslas neekskluzīvi paredz un dara pieejamas izmantošanai tādu zemes sistēmu vajadzībām, kas spēj sniegt bezvadu platjoslas elektronisko sakaru pakalpojumus. Lēmuma 2016/687 tehniskie parametri tiek pārņemti noteikumu projekta 2.pielikumā. Vienlaikus, lai nodrošinātu šī radiofrekvenču spektra resursa efektīvu un racionālu izmantošanu, nepieciešams ierobežot radiofrekvenču spektra lietošanas tiesību piešķiršana komercdarbībai elektronisko sakaru nozarē, un tās elektronisko sakaru komersantiem ir jāpiešķir izsolē vai konkursa kārtībā.  4. Eiropas Parlamenta un Padomes 2017. gada 17. maija Lēmums (ES) 2017/899 par 470–790 MHz frekvenču joslas izmantošanu Savienībā (turpmāk - Lēmums 2017/899).  Saskaņā ar Lēmumu 2017/899 dalībvalstis atļauj izmantot 694–790 MHz frekvenču joslu zemes sistēmām, kas spēj nodrošināt bezvadu platjoslas elektronisko sakaru pakalpojumus. Ministru kabineta 2018. gada 28. augusta sēdē tika apstiprināts informatīvais ziņojums “Par Eiropas Parlamenta un Padomes 2017. gada 17. maija lēmuma (ES) 2017/899 par 470–790 MHz radiofrekvenču joslas izmantošanu Savienībā ieviešanu” un tam pievienotās Ministru kabineta sēdes protokollēmums (Nr. 40 29). Saskaņā ar to Vides aizsardzības un reģionālās attīstības ministrija (turpmāk – ministrija) Nacionālajā radiofrekvenču plānā iekļauj nosacījumus, lai 700 MHz josla tiktu atbrīvota lietošanai bezvadu platjoslas elektronisko sakaru sistēmām no 2022. gada 1. janvāra. Pārejas periodā līdz 2022. gada 30. jūnijam noteikta zemes televīzijas apraides prioritāte pār citiem lietojumu veidiem. Atbrīvojot 700 MHz joslu no zemes ciparu televīzijas apraides sistēmām, tiek atbrīvoti 96 MHz radiofrekvenču spektra.  Papildus noteikumu projektā tiek pārņemts Elektronisko sakaru komitejas(ECC - *Electronic Communications Committee*) ECC/DEC(15)04 2015. gada 3. jūlija lēmums par sauszemes un jūras Zemes staciju uz mobilām platformām (ESOMP) saskaņotu lietošanu, brīvu apriti un atbrīvošanu no individuālām atļaujām.  Radiofrekvenču efektīvākas izmantošanas nolūkā, noteikumu projektā tiek veiktas izmaiņas radiofrekvenču resursu iedalīšanai radiosakaru sistēmām ar 50 kHz platu radiokanālu 450-470 MHz diapazonā, lai nodrošinātu lielāku datu plūsmu. Lai to realizētu, tiek grozīta 2. pielikuma radiosaskarni “Radiosaskarne RS LM. 450-4”, kā arī precizēta esošā “Radiosaskarne RS LM. 450-3”. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts akciju sabiedrība „Elektroniskie sakari”, Aizsardzības ministrijas un Nacionālo bruņoto spēku pārstāvji;  Valsts un nevalstiskās institūcijas, kuras darbojās saskaņā ar Vides aizsardzības un reģionālās attīstības ministrijas (turpmāk – ministrija) 2015. gada 13. augusta rīkojumu Nr. 256 „Par Vides aizsardzības un reģionālās attīstības ministrijas radiofrekvenču spektra resursu izmantošanas koordinācijas darba grupas izveidi”. |
| 4. | Cita informācija | Elektronisko sakaru likuma 1. panta 26. punkts noteic, ka Nacionālais radiofrekvenču plāns ir saskaņā ar starptautiskiem līgumiem, konvencijām un standartiem izstrādāts plāns optimālam radiofrekvenču sadalījumam Latvijas teritorijā. Nacionālā radiofrekvenču plānā ietverti Eiropas Komisijas, Eiropas Pasta un telesakaru administrāciju konferences (CEPT), Eiropas Radiokomunikāciju Komitejas (ERC), Eiropas Elektroniskās Komunikāciju Komitejas (ECC) lēmumi un rekomendācijas. Nacionālā radiofrekvenču plānā tiek ietvertas tiešās atsauces uz lēmumiem, rekomendācijām, standartiem projekta tekstā, ja to paredz pārņemamais lēmums, un tiek piemērots izņēmums lēmumu normu pārņemšanā nacionālajos normatīvajos aktos.  Nacionālā radiofrekvenču plānā tiek iekļautas visas atsauces uz Eiropas Savienības tā brīža aktuālajiem lēmumiem, un, stājoties spēkā katram nākamajam lēmumam, attiecīgajā grozījumu projektā tiek aizpildīta projekta anotācijas V sadaļa. Noteikumu projektā norādītie lēmumi nosaka kārtību attiecīgo radiofrekvenču spektra joslu lietojumos un tiek pārņemti nacionālajā tiesību sistēmā, kur darbojas bez izmaiņām, līdz šādas izmaiņas atkal tiek paredzētas Eiropas Savienības lēmumos un citos saistošos tiesību aktos. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti radiofrekvenču spektra lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ministru kabineta 2010. gada 16. februāra noteikumi Nr. 143 “Par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”, kur 703,0–733,0 MHz/ 738,0–788,0 MHz radiofrekvenču josla elektronisko sakaru komersantiem ir jāpiešķir izsolē vai konkursa kārtībā un tiek virzīti apstiprināšanai Ministru kabinetā vienlaicīgi ar noteikumu projektu. |
| 2. | Atbildīgā institūcija | Ministrija. |
| 3. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | Ar noteikumu projektu tiek pārņemtas šādu Eiropas Savienības tiesību aktu normas:  **1) Komisijas** 2018. gada 11. oktobra **Īstenošanas lēmums** (ES) 2018/1538 par radiofrekvenču spektra harmonizēšanu izmantošanai maza darbības attāluma ierīcēm 874-876 un 915-921 MHz frekvenču joslās.  2)**Komisijas** 2019. gada 24. janvāra **Īstenošanas lēmums** (ES) 2019/235 par Lēmuma 2008/411/EK grozīšanu attiecībā uz atjauninājumiem 3400 – 3800MHz frekvenču joslā piemērojamos attiecīgajos tehniskajos nosacījumos;  3) Eiropas Komisijas 2016. gada 28. aprīļa Īstenošanas Lēmums (ES) 2016/687 par 694–790 MHz frekvenču joslas harmonizāciju tādu zemes sistēmu vajadzībām, kas Savienībā spēj sniegt bezvadu platjoslas elektronisko sakaru pakalpojumus, un elastīgai nacionālai izmantošanai;  4) Eiropas Parlamenta un Padomes 2017. gada 17. maija Lēmums (ES) 2017/899 par 470–790 MHz frekvenču joslas izmantošanu Savienībā. | | | | |
| 2. | Citas starptautiskās saistības | | Projekts šo jomu neskar. | | | | |
| 3. | Cita informācija | | Nav | | | | |
| **1. tabula Tiesību akta projekta atbilstība ES tiesību aktiem** | | | | | | | |
| A | | B | | C | | D | |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. | |
| **Komisijas** 2018. gada 11. oktobra **Īstenošanas lēmums** (ES) 2018/1538 par radiofrekvenču spektra harmonizēšanu izmantošanai maza darbības attāluma ierīcēm 874-876 un 915-921 MHz frekvenču joslās | | | | | | | |
| Lēmums 2018/1538 1. pants | | | Noteikumu projekta 12. punkts | | pārņemts pilnībā. | | Neparedz stingrākas prasības |
| Lēmums 2018/1538 pielikums | | | Noteikumu projekta 23.punkts | | pārņemts pilnībā. | | Neparedz stingrākas prasības |
| **Komisijas** 2019. gada 24. janvāra **Īstenošanas lēmums** (ES) 2019/235 par Lēmuma 2008/411/EK grozīšanu attiecībā uz atjauninājumiem 3400 – 3800MHz frekvenču joslā piemērojamos attiecīgajos tehniskajos nosacījumos | | | | | | | |
| Lēmums 2019/235 1. pants | | | Noteikumu projekta 14. punkts | | pārņemts pilnībā. | | Neparedz stingrākas prasības |
| Lēmums 2019/235 pielikums A daļa | | | Noteikumu projekta 19. punkts | | pārņemts pilnībā. | | Neparedz stingrākas prasības |
| Lēmums 2019/235  pielikums B daļa | | | Noteikumu projekta 19. punkts | | pārņemts pilnībā. | | Neparedz stingrākas prasības |
| Lēmums 2019/235 pielikums C daļa | | | Noteikumu projekta 19. punkts | | pārņemts pilnībā. | | Neparedz stingrākas prasības |
| Lēmums 2019/235 pielikums D daļa | | | Noteikumu projekta 19. punkts | | pārņemts pilnībā. | | Neparedz stingrākas prasības |
| Eiropas Komisijas 2016. gada 28. aprīļa Īstenošanas Lēmums (ES) 2016/687 par 694–790 MHz frekvenču joslas harmonizāciju tādu zemes sistēmu vajadzībām, kas Savienībā spēj sniegt bezvadu platjoslas elektronisko sakaru pakalpojumus, un elastīgai nacionālai izmantošanai | | | | | | | |
| Lēmums 2016/687 3.pants a) | | | Noteikumu projekta 11.punkts | | pārņemts pilnībā. | | Neparedz stingrākas prasības |
| Lēmuma (ES) 2016/687 pielikuma A daļa | | | Noteikumu projekta 21.punkts | | pārņemts pilnībā. | | Neparedz stingrākas prasības |
| Lēmuma (ES) 2016/687 pielikuma B daļa | | | Noteikumu projekta 21.punkts | | pārņemts pilnībā. | | Neparedz stingrākas prasības |
| Lēmuma (ES) 2016/687 pielikuma C daļa | | | Noteikumu projekta 21.punkts | | pārņemts pilnībā. | | Neparedz stingrākas prasības |
| Eiropas Parlamenta un Padomes 2017. gada 17. maija Lēmums (ES) 2017/899 par 470–790 MHz frekvenču joslas izmantošanu Savienībā | | | | | | | |
| Lēmums (ES) 2017/899  1.panta 1.apakšpunkts | | | Noteikumu projekta 11.punkts | | pārņemts pilnībā. | | Neparedz stingrākas prasības |
| Lēmums (ES) 2017/899 4. pants | | | Noteikumu projekta 8.punkts | | pārņemts pilnībā. | | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | | | | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | | Saskaņā ar Eiropas Parlamenta un Padomes 2002. gada 7. marta lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums) ministrija informēs Eiropas Komisijas Radiofrekvenču spektra komiteju par Eiropas Komisijas lēmuma pārņemšanu valsts tiesību aktos. | | |
| Cita informācija | | | | | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļvietnē. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, noteikumu projekts tika publicēts ministrijas tīmekļvietnē: www.varam.gov.lv 2019. gada 1. aprīlī. |
| 3. | Sabiedrības līdzdalības rezultāti | Netika saņemti citi viedokļi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts akciju sabiedrība „Elektroniskie sakari” |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.  Noteikumu projekts nemaina iesaistīto institūciju kompetenci. Institūcijas netiek likvidētas vai reorganizētas. |
| 3. | Cita informācija | Nav. |

Vides aizsardzības un

reģionālās attīstības ministrs Juris Pūce

Vāvere 67026936

[aija.vavere@varam.gov.lv](mailto:aija.vavere@varam.gov.lv)